An pagbakuna o bakunasyon (Ingles: vaccination) iyo an pagtao nin bakuna para makatabang sa sistemang immuno na makahaman nin proteksyon laban sa sarong kahelangan. An mga bakuna igwa nin mga mikroorganismo o birus sa maluya, buhay o gadan na kamugtakan, o protina o toksino gikan sa organismo. Sa pag-istimula kan adaptibong immunidad kan lawas, nakakatabang sinda sa paglikay sa nakaka-ulakakit na kahelangan.